Í Þjóðminjasafni Íslands má nú skoða sýninguna „ Þetta er allt sama tóbakið ! “ Henni er ætlað að varpa ljósi á sögu tóbaksnotkunar og baráttuna gegn henni allt frá upphafi á 17. öld fram til um 1990 . Til þess eru notaðir gripir og ljósmyndir frá Þjóðminjasafni Íslands , gripir og gögn frá Krabbameinsfélaginu og tónlist sem notuð var í baráttunni gegn reykingum . Í baráttunni gegn reykingum og annarri tóbaksnotkun hefur sú framtíðarsýn oft verið sett fram að muni tengda þessum ósið yrði eingöngu að finna á söfnum . Þó sá árangur hafi ekki enn náðst erum við komin nokkuð á leið . Hrákadallar eru óþekktir og öskubakka , sem eitt sinn voru stofustáss , er nú helst að finna útivið . Vindlar , tóbaksdósir eða sígarettuhylki þykja ekki lengur viðeigandi tækifærisgjafir . Á sýningunni er úrval gripa úr Þjóðminjasafni Íslands sem tengjast tóbaksnotkun . Þeir elstu eru frá 17. öld . Einnig verður litið til baráttunnar gegn tóbaksnotkun , en á síðustu áratugum hefur náðst góður árangur ekki hvað síst með því að fræða börn og unglinga um hætturnar sem fylgja tóbaksnotkun .